CELEX: 52013PC0730
Language: hu
Date: 2013-10-24
Title: Javaslat A TANÁCS HATÁROZATA az egyrészről az Európai Közösségek és azok tagállamai, és másrészről a Marokkói Királyság közötti társulást létrehozó euromediterrán megállapodással létrehozott Társulási Tanácsban az említett megállapodáshoz csatolt, a származó termékek fogalmának meghatározásáról és az igazgatási együttműködés módszereiről szóló 4. jegyzőkönyv 15. cikke (7) bekezdésének módosításával összefüggésben az Európai Unió által képviselendő álláspontról

|
			
		
		
		52013PC0730
		
			Javaslat A TANÁCS HATÁROZATA az egyrészről az Európai Közösségek és azok tagállamai, és másrészről a Marokkói Királyság közötti társulást létrehozó euromediterrán megállapodással létrehozott Társulási Tanácsban az említett megállapodáshoz csatolt, a származó termékek fogalmának meghatározásáról és az igazgatási együttműködés módszereiről szóló 4. jegyzőkönyv 15. cikke (7) bekezdésének módosításával összefüggésben az Európai Unió által képviselendő álláspontról /* COM/2013/0730 final - 2013/0350 (NLE) */
			
				
		
		
			
			   	INDOKOLÁS
1.           A JAVASLAT HÁTTERE
Az EU–Marokkó Társulási Tanács 2010. augusztus
23-i 1/2010 határozatával[1]
módosított, az EK és Marokkó közötti társulási megállapodás 4.
jegyzőkönyvének 15. cikke rendelkezik a vámvisszatérítések tilalmáról A
(7) bekezdés átmeneti időszakot ír elő a vámvisszatérítés tilalmának
teljes körű marokkói alkalmazásig, és egyben lehetőséget ad e
partnerországnak, hogy ez alatt az idő alatt visszatérítéseket ítéljen oda
exportőreinek vagy gazdasági szereplőinek.
Ez az átmeneti időszak 2012. december
31-én lejárt. A 15. cikk (7) bekezdése azonban lehetővé teszi e
rendelkezés közös megegyezés alapján történő felülvizsgálatát.
Marokkó 2012. július 24-én írásbeli kérelmet
nyújtott be e rendelkezés alkalmazásának meghosszabbítására vonatkozóan.
A 4. jegyzőkönyv 39. cikkének
megfelelően a fenti jegyzőkönyv rendelkezései a Társulási Tanács
határozatával módosíthatók.
A határozat szövege módosítja a 15. cikk (7)
bekezdésében foglalt rendelkezést. 
A Felek megállapodtak abban, hogy 2013. január
1-jei hatállyal a 15. cikk (7) bekezdésének alkalmazását három évvel
meghosszabbítják annak érdekében, hogy a gazdasági szereplők részére
biztosítsák az egyértelműséget, a gazdaság hosszú távú kiszámíthatóságát
és a jogbiztonságot, valamint koherenciát garantáljanak más földközi-tengeri
országok hasonló kérelmeivel.
A pán-euromediterrán munkacsoporton belül
megállapodtak abban, hogy e határozat hivatalos elfogadásáig a határozatban
foglalt rendelkezéseket 2013. január 1-jétől alkalmazzák.
2.           KONZULTÁCIÓ AZ
ÉRDEKELTEKKEL; HATÁSVIZSGÁLAT
Az érdekelt felekkel a pán-euromediterrán
munkacsoporton, valamint a Vámkódexbizottságon (Származási Szekció) belül
tárgyaltak.
Külső szakértő bevonására nem volt
szükség.
Hatásvizsgálatra nem volt szükség, mivel a
javasolt kiigazítások technikai jellegűek, és nem érintik a jelenleg
hatályos származási szabályokkal kapcsolatos jegyzőkönyv lényegét.
3.           A JAVASLAT JOGI ELEMEI
A visszatérítésekről szóló módosított
rendelkezést 2013. január 1-jéig visszamenőleges hatállyal kell alkalmazni.
A rendelkezés módosításának jogalapja az
Európai Unió működéséről szóló szerződés 207. cikke (4)
bekezdésének első albekezdése, összefüggésben 218. cikkének (9)
bekezdésével.
A javaslat az Európai Unió kizárólagos
hatáskörébe tartozik, A szubszidiaritás elve ezért nem alkalmazandó.
A javasolt jogi eszköz: tanácsi határozat.
2013/0350 (NLE)
Javaslat
A TANÁCS HATÁROZATA
az egyrészről az Európai Közösségek és
azok tagállamai, és másrészről a Marokkói Királyság közötti társulást
létrehozó euromediterrán megállapodással létrehozott Társulási Tanácsban az
említett megállapodáshoz csatolt, a származó termékek fogalmának
meghatározásáról és az igazgatási együttműködés módszereiről szóló 4.
jegyzőkönyv 15. cikke (7) bekezdésének módosításával összefüggésben az
Európai Unió által képviselendő álláspontról
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre és különösen annak 207. cikke (4) bekezdésének első
albekezdésére, összefüggésben 218. cikke (9) bekezdésével,
tekintettel az Európai Bizottság javaslatára,
mivel:
(1)       Az EU–Marokkó Társulási
Tanács 2010. augusztus 23-i 1/2010 határozatával[2]módosított,
az egyrészről az Európai Közösségek és azok tagállamai, és másrészről
a Marokkói Királyság közötti társulást létrehozó euromediterrán megállapodás[3] (a továbbiakban: a
megállapodás) 4. jegyzőkönyve meghatározza a származó termékek fogalmát és
az igazgatási együttműködés módszereit.
(2)       A származó termékek
előállítása során felhasznált nem származó anyagok tekintetében a 4. jegyzőkönyv
15. cikke a vámvisszatérítés és a vámmentesség általános tilalmát írja
elő. Mindemellett ugyanezen cikk (7) bekezdése bizonyos feltételek mellett
lehetővé teszi a részleges visszatérítés vagy mentesség 2012. december
31-ig történő alkalmazását.
(3)       A Felek megállapodtak abban,
hogy a 15. cikk (7) bekezdésének alkalmazását 2013. január 1-jei hatállyal
három évvel meghosszabbítják az egyértelműség, valamint annak érdekében,
hogy a gazdasági szereplők részére biztosítsák a gazdaság hosszú távú
kiszámíthatóságát és a jogbiztonságot.
(4)       A 4. jegyzőkönyv 39.
cikkének megfelelően a megállapodással létrehozott Társulási Tanács
jogosult a jegyzőkönyv módosításáról dönteni.
(5)       Ennélfogva az Európai Uniónak
a csatolt határozattervezetben meghatározott álláspontot kell képviselnie a
Társulási Tanácsban,
ELFOGADTA EZT A HATÁROZATOT:
1. cikk
Az egyrészről az Európai Közösségek és
azok tagállamai, és másrészről a Marokkói Királyság közötti társulást
létrehozó euromediterrán megállapodással létrehozott Társulási Tanácsban a
származó termékek fogalmának meghatározásáról és az igazgatási
együttműködés módszereiről szóló 4. jegyzőkönyv 15. cikkének (7)
bekezdésében foglalt rendelkezés alkalmazási időszakának
meghosszabbítására irányuló módosítással összefüggésben az Európai Unió által
képviselendő álláspontot a Társulási Tanács mellékelt határozattervezete
tartalmazza.
2. cikk
A Társulási
Tanács határozatát az Európai Unió Hivatalos Lapjában ki kell hirdetni.
Kelt Brüsszelben, -án/-én.
                                                                       a
Tanács részéről
                                                                       az
elnök
MELLÉKLET 
Javaslat
AZ EU–MAROKKÓ TÁRSULÁSI TANÁCS […] HATÁROZATA
(éééé. hónap nn.)
az
egyrészről az Európai Közösségek és azok tagállamai, és másrészről a
Marokkói Királyság közötti társulást létrehozó euromediterrán megállapodáshoz
csatolt,
 a származó termékek fogalmának meghatározásáról és az igazgatási
együttműködés módszereiről szóló 4. jegyzőkönyv 15. cikke (7)
bekezdésének módosításáról
A TÁRSULÁSI TANÁCS,
tekintettel az egyrészről az Európai
Közösségek és azok tagállamai, és másrészről a Marokkói Királyság közötti
társulást létrehozó euromediterrán megállapodásra és különösen annak 4.
jegyzőkönyve 39. cikkére,
mivel:
(1)                   
Az EU–Marokkó Társulási Tanács 2010. augusztus 23-i
1/2010 határozatával[4]
módosított, az egyrészről az Európai Közösségek és azok tagállamai, és
másrészről a Marokkói Királyság közötti társulást létrehozó euromediterrán
megállapodás[5]
(a továbbiakban: a megállapodás) 4. jegyzőkönyve 15. cikkének (7)
bekezdése a vámok vagy azokkal azonos hatású díjak tekintetében 2012. december
31-ig bizonyos körülmények között lehetővé teszi a részleges
vámvisszatérítést vagy vámmentességet.
(2)                   
A Felek megállapodtak abban, hogy a megállapodás
4. jegyzőkönyve 15. cikke (7) bekezdésének alkalmazását 2013.
január 1-jei hatállyal három évvel meghosszabbítják, hogy a gazdasági
szereplők részére biztosítsák az egyértelműséget, a gazdaság hosszú
távú kiszámíthatóságát és a jogbiztonságot.
(3)                   
A megállapodás 4. jegyzőkönyvét ennek
megfelelően módosítani kell.
(4)                   
Mivel a megállapodás 4. jegyzőkönyve 15.
cikkének (7) bekezdése 2012. december 31. után nem alkalmazandó, 2013. január
1-jétől ezt a határozatot kell alkalmazni,
ELFOGADTA A
KÖVETKEZŐ HATÁROZATOT:
1. cikk
Az egyrészről az Európai Közösségek és
azok tagállamai, és másrészről a Marokkói Királyság közötti társulást
létrehozó euromediterrán megállapodáshoz csatolt, a származó termékek
fogalmának meghatározásáról és az igazgatási együttműködés módszereiről
szóló 4. jegyzőkönyv 15. cikke (7) bekezdésének utolsó albekezdése helyébe
a következő szöveg lép:
„Ezt a bekezdést 2015. december 31-ig kell
alkalmazni, és közös megegyezéssel felülvizsgálható.”
2. cikk
Ez a határozat elfogadásának napján lép
hatályba.
Ezt a határozatot 2013. január 1-jétől
kell alkalmazni.
Kelt Brüsszelben, -án/-én.
                                                                       a
Társulási Tanács részéről
                                                                       az
elnök
                                                                       […]
[1]               HL L 248.,
2010.9.22., 66. o.
[2]               HL L 248.,
2010.9.22., 66. o.
[3]               HL L 70.,
2000.3.18., 2. o.
[4]               HL L 248.,
2010.9.22., 66. o.
[5]               HL L 70.,
2000.3.18., 2. o.